Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7691

19. cikk Az Európai Szén- és Acélközösség Bíróságának alapokmányáról szóló jegyzőkönyv 18. cikke második bekezdésének, valamint az Európai Közösség Bíróságának alapokmányáról szóló jegyzőkönyv 15. cikke, illetve az Európai Atomenergiaközösség Bíróságának alapokmányáról szóló jegyzőkönyv 15. cikke helyébe a következő rendelkezés lép: „A Bíróság határozatai csak akkor érvényesek, ha a tanácskozásokon a bírák páratlan számban vesznek részt. A teljes ülés határozatai csak akkor érvényesek, ha kilenc tag jelen van. A három vagy öt bíróból álló tanácsok határozatai csak akkor érvényesek, ha három bíró jelen van. A hét bíróból álló tanácsok határozatai csak akkor érvényesek, ha öt bíró jelen van. Egy tanács valamely bírájának akadályoztatása esetén az eljárási szabályzatban megállapított feltételek szerint egy másik tanács bírája kérhető fel a tanácsban való részvételre.”

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes